Cinci persoane au fost transportate la spital în urma unui accident rutier produs marți, în jurul orei 11.00, pe E 85, la Roșiori.
Cele cinci persoane se aflau într-un autoturism care s-a răsturnat în afara părții carosabile.
Pompierii militari care au intervenit la fața locului au transmis că cele cinci persoane sunt conștiente și cooperante, dar necesită îngrijiri medicale.
Pompierii militari au intervenit la fața locului cu o autospecială pentru descarcerare și trei ambulanțe SMURD (inclusiv Terapia intensivă mobilă), cu sprijinul a două echipaje ale Serviciului de Ambulanță Județean Suceava.
Toate cele cinci victime, printre care și un minor în vârstă de 8 ani, cu diferite traumatisme, au fost transportate la spital, pentru investigații suplimentare și tratament de specialitate.